Diari Oficial de la Generalitat Valenciana


Sumari del DOGV 3636, del 30-11-1999 (1999/10056)

Informació pública de la convocatòria d'una borsa de treball per a analistes programadors (Àrea de Sistemes i Comunicacions).
-----------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10603


Data del document
:   24-11-1999

Organisme emissor
:   Universitat Jaume I de Castelló

Tipus de document
:   Convocatòria

Descriptors 

:   * professió de la informàtica
    * informàtica
    * universitat
    * treball temporal

Informació pública de la convocatòria d'una borsa de treball per a analistes programadors (Àrea de Sistemes i Comunicacions). [1999/M10019]
  
La Universitat Jaume I ha resolt convocar proves selectives per a constituir una borsa de treball per a ocupar temporalment llocs de treball d'analistes programadors (Àrea de Sistemes i Comunicacions).
  
Les persones interessades a participar en les proves selectives han de presentar al Registre General de la Universitat Jaume I, o per qualsevol dels procediments establits en la Llei 30/1992, una instància dirigida al rectorat, en el termini de 20 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana. El model d'instància s'adjunta com a annex.
  
Les persones interessades han d'estar en possessió de:
  
Títol de diplomatura universitària, enginyeria tècnica, arquitectura tècnica o Formació Professional de tercer grau o equivalent
  
Les proves selectives constaran de les parts següents:
  
1. Una prova teoricopràctica sobre les funcions pròpies del lloc objecte d'aquesta convocatòria. Aquesta prova es puntuarà fins a un màxim de 10 punts, i cal obtenir un mínim de 5 punts per passar a realitzar l'entrevista.
  
La relació d'aspirants que hagen obtingut un mínim de 5 punts es publicarà al tauler d'anuncis del Servei de Recursos Humans i a l'adreça electrònica .
  
En el termini de cinc dies hàbils des de la publicació, els aspirants han de presentar el currículum amb els documents justificatius, i l'acreditació documental del nivell de coneixements de valencià.
  
2. Entrevista. Es puntuarà fins a un màxim de 3 punts.
  
3. Coneixements de valencià. Es puntuarà fins a un màxim de 3 punts, d'acord amb l'escala següent:
  
Nivell oral 0,5 punts
  
Nivell elemental 1 punt
  
Nivell mitjà 2 punts
  
Nivell superior 3 punts
  
Sense perjudici del que preveu l'article 16 del Decret 33/1999, l'acreditació dels coneixements de valencià es pot fer mitjançant la presentació d'un dels documents següents:
  
a) Certificat de la Junta Qualificadora de Coneixements de Valencià.
  
b) Certificats homologats per acord de la Junta de Govern de la Universitat Jaume I.
  
Funcions generals d'acord amb la categoria professional
  
1. Instal·lar, analitzar, depurar i optimitzar codi de software d'utilitat per als usuaris de la universitat.
  
2. Suport a l'àrea d'administració de sistemes i comunicacions corporatius.
  
3. Totes aquelles funcions inherents al lloc de treball i categoria professional.
  
Coneixements sobre els quals versarà l'exercici
  
- Llenguatges de programació C, Shellscript i Perl.
  
- Entorn X11 i OSF/Motif.
  
- Protocols de comunicació de la família TCP/IP, així com ATM i Ethernet.
  
- Manteniment de sistemes operatius HP-UX, Irix, AIX i Linux.
  
- Es valoraran els coneixements i experiència en:
  
- Entorn de gestió de xarxes i sistemes distribuïts HP Open View.
  
- Programació PHP, Python, HTML, Java, etc.
  
- Sistemes de distribució de càrregues de treball en entorns informàtics per a càlcul (NQS, etc.).
  
- Coneixement d'equipament de comunicacions 3Com.
  
La data de realització de la primera prova s'anunciarà al tauler d'anuncis del Servei de Recursos Humans i a la següent adreça electrònica: .
  
El funcionament d'aquesta borsa s'ajustarà al que estableix l'article 17 del Decret 33/1999, de 9 de març, del Govern valencià, pel qual s'aprova el reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de Funció Pública Valenciana.
  
Castelló de la Plana, 24 de novembre de 1999.- El rector: Fernando Romero Subirón.
  
ANNEX
  
Sol·licitud
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Sol·licite l'admissió en el procés selectiu per a la composició d'una borsa de treball de ..., convocat per la Resolució de data ... d ... de 1999, i declare que són certes les dades consignades i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ...., d ... de 1999